Foto's: Trop blou wilde honde in Rusland opgemerk | Maroela Media
Een van die blou wilde honde wat opgemerk is (Foto: ovhdzr/VK.com)
Foto's van 'n trop wilde honde in Rusland word wyd versprei oor hul vreemde kleur.
Die foto's van die honde met hul helderblou pelse is naby die Dzerzhinsk Orgsteklo-aanleg, in Rusland se Nizhny Novgorod-streek, geneem in op die sosialemediawebwerf vk.com gedeel. Die diere se vreemde kleur is vermoedelik veroorsaak deur chemiese afval soos kopersulfaat, aldus die Daily Mail.
Die aanleg was in 'n stadium 'n groot fasiliteit waar waterstofsianied en pleksiglas vervaardig is, maar het ses jaar gelede in onbruik verval.
Andrey Mislivets, die aanleg se bankrotskap-bestuurder, het aan Sputnik News gesê die honde het vermoedelik koper-afval gevind en dit het hul pelse blou verkleur. "Wilde honde loop daar rond. Hulle het moontlik op chemiese oorskot, soos kopersulfaat, in een van die geboue afgekom," het hy gesê. "Ek het 'n paar jaar gelede gehoor daar is honde wie se pelse 'n onnatuurlike kleur het. As hulle op iets afkom, is daar niemand wat hulle beheer nie."
Volgens Mislivets is dit nie moontlik vir die maatskappy, wat finansieel bankrot is, om die honde te vang of te steriliseer nie.
Owerhede in Dzerzhinsk beplan nou om die honde te vang en hulle medies te ondersoek. "Hulle gesondheid moet nagegaan word, en ons moet bepaal hoekom hul pelse verkleur het," het 'n woordvoerder vir die regering gesê.
Die trop blou wilde honde (Foto: ovhdzr/VK.com)
Video: Kobra drink water uit 'n bottel
Die honde lyk asof hulle in Avatar moes toneelspeel – ha ha ha
Hulle lyk pragtig, en die blou help şekerlik met kamoflering…..blou van die koue as jy my vra
Dink eerlikwaar dat indien n hond soveel kopersulfaat inkry dat sy kleur verander, hy verseker sal doodgaan. Dink eerder dis slim fotografie